# นิสท์เปิดลานแห่งการเรียนรู้มีชัย

ผู้ปกครอง ครู และเด็กนักเรียนนิสท์กว่าร้อยคนรวมตัวกัน ในวันที่ 8 ตุลาคมในงานเปิดลานแห่งการเรียนรู้มีชัย ลานแห่งการศึกษาที่สร้างขึ้นเพื่อสนับสนุนการเรียนการสอนออนไลน์ เทคโนโลยีสารสนเทศ การเรียนรู้ การศึกษาค้นคว้า และการอ่าน ลานแห่งการเรียนรู้แห่งนี้ซึ่งเกิดขึ้นโดยการสนับสนุนทางการเงินจากคุณมีชัย วีระไวทยะและครอบครัว เป็นการพัฒนาต่อจากรูปแบบของห้องสมุดเดิมๆ นอกเหนือไปจากอุปกรณ์และสื่อต่างๆด้านการอ่านแล้ว ลานแห่งการเรียนรู้มีชัยยังมีพื้นที่สำหรับร้านกาแฟสำหรับคนในชุมชนนิสท์ อัฒจันทร์ขนาดย่อม และมุมสำหรับอ่านหนังสือ ซึ่งทุกอย่างล้วนได้รับการออกแบบมาเพื่อส่งเสริมการเรียนรู้ร่วมกัน

ในระหว่างช่วงพิธีการ คุณเจมส์ แมคโดนัลด์ ครูใหญ่ของโรงเรียนฯ ได้กล่าวขอบคุณคุณมีชัย สำหรับการสนับสนุนที่คุณมีชัยมีให้กับนิสท์เสมอมาไม่ว่าจะเป็นทางด้านวิชาการ การเงิน รวมถึงการที่คุณมีชัยมีส่วนช่วยให้นิสท์เติบโตขึ้นอย่างมั่นคง เพราะคุณมีชัยได้มีส่วนร่วมวางรากฐานให้กับโรงเรียนฯในช่วงแรกๆของการก่อตั้งโรงเรียน โดยคุณมีชัยเป็นประธานของมูลนิธิโรงเรียนนานาชาตินิสท์ตั้งแต่ปี พ.ศ. 2536 จนถึงปี พ.ศ. 2545 และอีกครั้งในระหว่างปี พ.ศ. 2548 จนถึงปี พ.ศ. 2552 นอกจากการเป็นคนที่มีชื่อเสียงในประเทศไทยแล้ว คุณมีชัยยังเป็นผู้สนับสนุนเรื่องการวางแผนครอบครัว และการพัฒนาชนบท และยังดำรงตำแหน่งประธานผู้ก่อตั้งองค์กรที่ไม่แสวงหาผลกำไรที่ใหญ่ที่สุดในประเทศไทย คือ สมาคมพัฒนาประชากรและชุมชน

งานของคุณมีชัยมีจุดมุ่งหมายที่ชัดเจนในเรื่องความจำเป็นในการสนับสนุนชุมชนด้อยพัฒนาและเด็กๆที่อยู่อาศัยในชนบทของประเทศไทย ความรักและมุ่งมั่นในการช่วยเหลือมวลมนุษยชาตินี้ได้มีอิทธิพลต่อพันธกิจและค่านิยมของโรงเรียนฯ ซึ่งนำไปสู่การริเริ่มทำกิจกรรมเพื่อสังคมอันหลากหลายของโรงเรียนนานาชาตินิสท์ กิจกรรมเหล่านี้ซึ่งเป็นกิจกรรมที่นักเรียนของนิสท์ริเริ่มขึ้นและขับเคลื่อนให้เกิดผล มีมากมายหลากหลายอาทิ Dreams We Believe In, the NIST Development Bank, FairNIST Coffee Co. and the Maeramit Development Group. กิจกรรมเหล่านี้ช่วยให้ชุมชนยากจนและด้อยโอกาส ได้มีโอกาสเข้าถึงทรัพยากรและสิ่งอำนวยความสะดวกของโรงเรียนฯ แลกเปลี่ยนและเรียนรู้จากพนักงานและเด็กนักเรียนนิสท์ และได้พัฒนาผ่านการสนับสนุนทั้งด้านการศึกษาและการเงินจากโรงเรียนฯ

จากวิสัยทัศน์ แรงบันดาลใจ และความกรุณาของครอบครัวของคุณมีชัย โรงเรียนนานาชาตินิสท์ไม่เพียงแต่สามารถสนับสนุนและส่งเสริมทักษะทางด้านวิชาการและความเป็นเลิศของแต่ละบุคคลให้กับเด็กนักเรียน แต่ยังสามารถส่งต่อพันธกิจในการช่วยเหลือผู้อื่นไปยังชุมชนรอบด้าน ทำให้ชุมชนเหล่านั้นมีวิถีชีวิตความเป็นอยู่ที่ดีขึ้น

"คำสามคำซึ่งเราได้ดึงมาจากหลักปรัชญาของทางโรงเรียนฯ คือ กระตุ้น ขยาย และทำให้สมบูรณ์ขึ้น เรารู้สึกว่าคำเหล่านี้สามารถเชื่อมโยงได้โดยตรงถึงคุณมีชัย เพราะเราเห็นว่าตอนคุณมีชัยสอนและพูดคุยกับเด็กๆประถมของเรา คุณมีชัยมักจะกระตุ้นให้เด็กๆได้คิด ซึ่งช่วยขยายขอบเขตของความคิดของเด็กๆออกไปอย่างกว้างขวางขึ้น และในที่สุดเด็กๆของเราก็นำความรู้เหล่านั้นไปทำให้ชีวิตผู้อื่นรอบๆตัวพวกเขาดีขึ้น”

คุณเบร็ท เพนนี ครูใหญ่ฝ่ายประถม